wickkiey/tamil-wikipedia-chunked huggingface dataset:
# கலைச்சொல்லியல்

**கலைச்சொல்லியல்** (Terminology) என்பது துறைசார்ந்த சொற்களான கலைச்சொற்களின் உருவாக்கம், அவ்வுருவாக்கம் தொடர்பான கோட்பாடுகள், கலைச்சொல் சீர்தரப்படுத்தல், கலைச்சொல் தொடர்பான நோக்குநூல் உருவாக்கம், கலைச்சொல் அகரமுதலி உருவாக்க நெறிமுறைகள், கலைச்சொல் அகரமுதலிகள் பற்றிய ஆய்வு என்னும் பல்வேறு நடவடிக்கைகளையும் அந்நடவடிக்கைகளின்போது உருவாகும் கோட்பாடுகளையும் உள்ளடக்கிய அறிவுப்புலம் ஆகும். ஆனாலும், பலர் இன்னும் அதைத் தனியான ஒரு அறிவுத்துறையாக ஏற்றுக்கொள்வது இல்லை. அவர்கள் இதை, மொழியியல், ஏரணம், மெய்ப்பொருளாய்வு, தகவலியல், பிற அறிவுத்துறைகளின் சிறப்புத் துணைத்துறைகள் என்பவற்றோடு தொடர்புடைய ஒரு பல்துறை ஆய்வுக்களமாகவே கொள்கின்றனர். மேலும், தனியானதொரு அறிவுத்துறைக்கு அடிப்படையாக இருக்க வேண்டிய தனியான கோட்பாடு, வழிமுறைகள் போன்றவை கலைச்சொல்லியலுக்கு இல்லை என்பதும் அவர்களது கருத்தாக உள்ளது. ஆனால், கலைச்சொல்லியல் ஒரு தனியான அறிவுத்துறைக்கான எல்லா நிபந்தனைகளையும் பூர்த்தி செய்வதாகக் கூறுகின்றனர்.
# கலைச்சொல்லியல்

## வரலாறு

கலைச்சொல்லும். அது தொடர்பான பல நடவடிக்கைகளும் ஒரு அண்மைக்காலத் தோற்றப்பாடு அல்ல. மிகப் பழைய காலத்தில் இருந்தே கலைச்சொல் குறித்த உணர்வு இருந்து வந்திருக்கிறது. எனினும், 19 ஆம் நூற்றாண்டின் இறுதிப் பகுதியிலேயே இது குறித்த முறையான ஆய்வுகள் முன்னெடுக்கப்பட்டன. 20 ஆம் நூற்றாண்டின் முன்பகுதியில் ஆசுத்திரியாவைச் சேர்ந்த யூஜீன் வூசுட்டர் என்னும் மின் பொறியாளர் கலைச்சொல் குறித்த ஆய்வுகளை மேற்கொண்டு, பொதுக் கலைச்சொற் கோட்பாடு என அறியப்படும் கலைச்சொற் கோட்பாடு ஒன்றையும் உருவாக்கினார். இதனால், இவரைக் கலைச்சொல்லியலின் தந்தை எனக் குறிப்பிடுவது உண்டு. கோட்பாட்டு உருவாக்கத்தில் மட்டுமன்றிக் கலைச்சொற்களைத் தரப்படுத்துவது தொடர்பிலும் ஆர்வம் கொண்டிருந்த வூசுட்டர், பல ஆய்வுகளை முன்னெடுத்ததோடு, நடைமுறையில் கலைச்சொற்களைத் தரப்படுத்தலைச் செயற்படுத்தும் முயற்சிகளிலும் தீவிரமாக ஈடுபட்டார். 1931 ஆம் ஆண்டில் *கலைச் சொற்களைப் பன்னாட்டளவில் தரப்படுத்துதல்* என்னும் நூலை வூசுட்டர் எழுதி வெளியிட்டார்.  
1951 ஆம் ஆண்டில், பன்னாட்டுத் தரப்படுத்தல் அமைப்பின் கீழ் கலைச்சொற்களைத் தரப்படுத்தல் தொடர்பான ஆவணங்களை உருவாக்கும் நோக்குடன் தொழில்நுட்பக் குழு-37 என்னும் பெயரில் ஒரு குழு அமைக்கப்படுவதற்கு இந்நூல் ஏதுவாக அமைந்தது. இக்குழு 1967 ஆம் ஆண்டில் தனது முதலாவது ஆவணத்தை வெளியிட்டது. அதன் பின்னர் இன்றுவரை கலைச்சொற்களைத் தரப்படுத்துவது தொடர்பில் பல ஆவணங்கள் வெளியிடப்பட்டுள்ளன.  
1971ல், யுனெசுக்கோ, ஆசுத்திரியத் தர நிறுவனம் ஆகியவற்றுக்கு இடையிலான ஒரு ஒப்பந்தத்தின் மூலம் பன்னாட்டுக் கலைச்சொல் தகவல் மையம் (இன்ஃபாடேர்ம் - Infoterm) உருவானது. இது, துறைசார் தொடர்பாடல், அறிவுப் பரிமாற்றம் ஆகியவற்றை மேம்படுத்தல், பன்மொழி அறிவுச் சமூகங்களின் பங்களிப்பை ஊக்குவிப்பதற்கான உள்ளடக்கங்களை வழங்குதல் போன்ற நோக்கங்களைக் கொண்டிருந்தது.
# கலைச்சொல்லியல்

## கலைச்சொல்லியலின் கூறுகள்

முன்னர் கலைச்சொல்லியல் என்பது கலைச்சொற்களைப் பற்றிய ஆய்வு என்ற அளவிலேயே இருந்தது. ஆனால், தற்காலத்தில் இதன் பரப்பு விரிவடைந்துள்ளது. கலைச்சொல்லியல் என்பது, கலைச்சொற்களின் சேகரிப்பு, விபரிப்பு, முறைப்படுத்தல், வழங்கல் ஆகியவற்றோடு தொடர்புடைய ஆய்வு, செயற்பாடுகள் என்பவற்றை உள்ளடக்கிய ஒரு அறிவுப் புலம் எனப்படுகிறது. தற்காலத்தில் கலைச்சொல்லியலில் பின்வருவன அடங்குகின்றன.
- கலைச்சொற்களைச் சேகரித்தல், விளக்குதல், வழங்குதல் என்பவற்றுக்கான நடைமுறைகளும், வழிமுறைகளும்
- கலைச்சொற்களுக்கும், கருத்துருக்களுக்கும் இடையிலான தொடர்புகளை விளக்குவதற்கு அடிப்படையாக அமையக்கூடிய கோட்பாடுகள்.
- அறிவுத் துறைகளில் பயன்படுகின்ற கலைச்சொற்றொகுதி.  
இந்த அடிப்படையில் தற்காலக் கலைச்சொல்லியல் கலைச்சொல் அகரமுதலி உருவாக்கம், கலைச்சொல்லாக்கம், கலைச்சொல் தரப்படுத்தல், கலைச்சொல்லியல் திட்டமிடல், கலைச்சொல்லியல் கொள்கை, கலைச்சொல்லியல் கோட்பாடு போன்ற பல்வேறு கூறுகளைத் தன்னகத்தே கொண்டு விளங்குகிறது.
# கலைச்சொல்லியல்

## கலைச்சொல்லியலின் கூறுகள்

### கலைச்சொல் அகரமுதலி உருவாக்கம்

கலைச்சொல் அகரமுதலி உருவாக்கம் என்பது புழக்கத்தில் உள்ள கலைச்சொற்களைச் சேகரித்து அவற்றுக்கான விளக்கங்களுடன் அகரமுதலி வடிவில் ஒழுங்குபடுத்தி வெளியிடுவது ஆகும். கலைச்சொல் அகரமுதலிகள் பொதுவாகத் துறைவாரியாகவே உருவாக்கப்படுகின்றன. முந்திய கலைச்சொல் அகரமுதலிகள் அச்சிட்டுப் புத்தக வடிவிலேயே வெளிவந்தன. தகவல் தொழில்நுட்பத்தின் வளர்ச்சியினால், இணையவழிக் கலைச்சொல் அகரமுதலிகளும் தற்போது பரவலாகப் பயன்பட்டு வருகின்றன. துறைசார் மாணவர்கள், ஆசிரியர்கள், வல்லுனர்கள், ஆய்வாளர்கள் போன்றோருக்கும், பிறருக்கும் உசாத்துணையாகப் பயன்படுவது ஒருபுறம் இருக்க, ஒவ்வொருவரும் தாம் விரும்பியபடி கலைச்சொற்களைப் பயன்படுத்தாமல், கலைச்சொற்களில் ஒருங்கிணைவு ஏற்படுவதற்கு இவ்வாறான அகரமுதலிகள் துணை செய்கின்றன.
# சோ. உ. எதிர்மன்னசிங்கம்

**சோமசுந்தரம் உடையார் எதிர்மன்னசிங்கம்** (*Somasunderam Udayar Ethirmanasingham*, சூலை 25, 1915 - ) இலங்கைத் தமிழ் தொழிலதிபரும், அரசியல்வாதியும், முன்னாள் நாடாளுமன்ற உறுப்பினரும் ஆவார்.
# சோ. உ. எதிர்மன்னசிங்கம்

## ஆரம்ப வாழ்க்கை

எதிர்மன்னசிங்கம் 1915 சூலை 25 இல் பிறந்தவர். இலங்கையின் கிழக்கே மட்டக்களப்பு மாவட்டம், பட்டிருப்பு கிராமத்தைச் சேர்ந்தவர். சென் மேரீஸ் கல்லூரி, கல்முனை உவெசுலி கல்லூரி ஆகியவற்றில் கல்வி பயின்றார். இவரது உடன்பிறந்தவரான சோ. தம்பிராஜா பட்டிருப்புத் தொகுதியின் நாடாளுமன்ற உறுப்பினராக 1970-77 வரை இருந்தவர்.
# சோ. உ. எதிர்மன்னசிங்கம்

## அரசியலில்

எதிர்மன்னசிங்கம் 1947 நாடாளுமன்றத் தேர்தலில் சுயேட்சை வேட்பாளராக பட்டிருப்புத் தொகுதியில் போட்டியிட்டு 900 வாக்குகளால் சுயேட்சையாகப் போட்டியிட்ட இராசமாணிக்கத்தை வென்று நாடாளுமன்றம் சென்றார். 1952 தேர்தலில் ஐக்கிய தேசியக் கட்சியின் வேட்பாளராகப் போட்டியிட்டு சுயேட்சையாகப் போட்டியிட்ட சி. மூ. இராசமாணிக்கத்திடம் தோற்றார். ஆனாலும், 1956 தேர்தலில் மீண்டும் சுயேட்சையாகப் போட்டியிட்டு வெற்றி பெற்றார். மார்ச் 1960 தேர்தலில் இராசமாணிக்கத்திடம் தோற்றார். சூலை 1960, 1965 தேர்தல்களிலும் இவர் போட்டியிட்டுத் தோல்வியடைந்தார்.
# முக்தி தரவல்ல சிவத்தலங்கள்

**முக்தி தரவல்ல சிவத்தலங்கள்** என்பவை உயிர்களின் ஆத்மாவிற்கு வீடுபேறு கிடைக்க செய்யும் சிவத்தலங்களாகும். இந்து சமயத்தில் முக்தி தரவல்லவர்களாக மும்மூர்த்திகள் உள்ளார்கள். இவர்களில் திருமாலும், பிரம்மாவும் ஆன்மாக்களின் பாவ, புண்ணியங்களுக்கு ஏற்ப முக்தி தருபவர்களாகவும், சிவபெருமான் அனைவருக்கும் முக்தி தருபவராகவும் இருக்கிறார். ஏழு பிரளயங்களில் மகா பிரளயத்தின் பொழுது சிவபெருமான் ஊழித்தாண்டவம் ஆடி அண்ட சராசரங்களையும் தனக்குள் ஒடுக்குகிறார். அப்பொழுது அனைத்து உயிர்களுக்கும் கட்டாய முக்தியை சிவபெருமான் அளிக்கிறார் என்பது சைவர்களின் நம்பிக்கையாகும்.
# முக்தி தரவல்ல சிவத்தலங்கள்

## முக்தி தரவல்ல சிவத்தலங்கள்

இந்தியாவில் உள்ள நான்கு சிவத்தலங்கள் முக்தி தரவல்லதில் முக்கியமானவையாக எடுத்துரைக்கப்படுகின்றன. அவையாவன,.  
1. திருவாரூர்-பிறக்க முக்தி தருவது
1. சிதம்பரம்-தரிசிக்க முக்தி தருவது
1. திருவண்ணாமலை-நினைக்க முக்தி தருவது
1. அவினாசி- கேட்க முக்தி தருவது
1. காசி-இறக்க முக்தி தருவது
**பிற முக்தி தரவல்ல சிவத்தலங்கள்**:  
1. உடையார்பாளையம்-துதிக்க முக்தி தருவது
# சோ. தம்பிராஜா

**சோமசுந்தரம் தம்பிராஜா** (*Somasuntheram Thambirajah*, நவம்பர் 10, 1917 - ) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.
# சோ. தம்பிராஜா

## வாழ்க்கைச் சுருக்கம்

தம்பிராஜா 1917 நவம்பர் 10 இல் பிறந்தவர். இவர் பட்டிருப்பு நாடாளுமன்ற உறுப்பினராக இருந்த எதிர்மன்னசிங்கத்தின் உடன்பிறந்தவர் ஆவார்.  
தம்பிராசா ஐக்கிய தேசியக் கட்சியின் வேட்பாளராக பட்டிருப்புத் தேர்தல் தொகுதியில் 1970 நாடாளுமன்றத் தேர்தலில் போட்டியிட்டு நீண்ட காலம் அத்தொகுதியின் உறுப்பினராக இருந்த சி. மூ. இராசமாணிக்கத்தை வென்று நாடாளுமன்றம் சென்றார். பின்னர் 1977 தேர்தலில் இலங்கை சுதந்திரக் கட்சியின் போட்டியிட்டு மூன்றாவதாக வந்து தோற்றார்.
# அசென்டாசு

**அசென்டாசு நிறுவனம்** (அ) **பன்னாட்டுத் தொழில்நுட்பப் பூங்கா, சென்னை** (Ascendas அல்லது ITPC-International Tech Park, Chennai) என்பது சென்னை, தரமணியில் ராசீவ் காந்தி சாலையில் அமைந்துள்ளது. தென்சென்னை பகுதியில் உலகளாவிய தொழில் நுட்பத்துடன் 25.09.2007 அன்று இது துவக்கி வைக்கப்பட்டது. இதன் அப்போதைய மதிப்பு 200 கோடி இந்திய ரூபாய்களாகும்.  
இதன் உள்ளே உலகத் தரத்தில் பொருள் விற்பனை மையங்கள், வெளிநாட்டு வங்கிகள், 50க்கும் மேற்பட்ட வெளிநாட்டு நிறுவனங்கள், மருந்தகங்கள், உணவு விடுதிகள், பலதரப்பட்ட கேளிக்கை விடுதிகள் உள்ளன. வாகன நிறுத்தும் இடம் தனிக் கட்டிடத்தில் அமைக்கப்பட்டுள்ளது. இது 2013 ஆம் ஆண்டிற்கான சிறப்பாளர் விருதினைப் பெற்றுள்ளது.  
அசெண்டாசு நிறுவனத்திற்கு சென்னை விமான நிலையத்திலிருந்து 50 நிமிட பயணத்திலும், திருவான்மியூர் பறக்கும் மின் தொடர் வண்டி நிலையத்திலிருந்து 5 நிமிட நடைப்பயணத்திலும் சென்றடையலாம். இதன் அண்மையில், உயிரித் தொழில் நுட்பப் பூங்கா, டைடெல் பூங்கா என பலவும் உள்ளன.
# பூ. கணேசலிங்கம்

**பூபாலபிள்ளை கணேசலிங்கம்** (*Poopalapillai Ganeshalingam*, பிறப்பு: சூலை 6, 1932) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.
# பூ. கணேசலிங்கம்

## அரசியலில்

கணேசலிங்கம் 1977 நாடாளுமன்றத் தேர்தலில் தமிழர் விடுதலைக் கூட்டணியின் வேட்பாளராக பட்டிருப்புத் தேர்தல் தொகுதியில் போட்டியிட்டு 10,200 வாக்குகள் வித்தியாசத்தில் வெற்றி பெற்று நாடாளுமன்றம் சென்றார். தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் கணேசலிங்கம் பட்டிருப்புத் தொகுதிக்கான நாடாளுமன்ற இருக்கையை இழந்தார்.
# பிருங்கி முனிவர்

வழிபடும் பிருங்கி (இடது).|260x260px]]  
**பிருங்கி முனிவர்** (*Bhringi*) தமிழர் தொன்மவியல் அடிப்படையில் பெரும் சிவபக்தரும் முனிவரும் ஆவார். இவர் சிவபெருமானை மட்டும் வணங்கும் குணமுடையவர் என்றும், அதனால் உமையம்மை கோபம் கொண்டு அவருடைய சதைப்பகுதியையெல்லாம் பிரித்து எடுத்தார். சிவபெருமான் அருளால் முனிவருக்கு தடியும் கால்களும் கிடைத்தன என்று தொன்மக் கதை கூறுகிறது.  
பிருங்கி முனிவர் சிவபெருமானை மட்டுமே வணங்கியதால் உமையம்மை சிவபெருமானின் இடப்புறத்தில் இடம்பெற்றார். சிவபெருமானும் உமையம்மையும் பாதியுருவமாக இருப்பது மாதொருபாகன் என்ற அர்த்தநாரீசுவரர் மூர்த்தமாகும்.
# பிருங்கி முனிவர்

## தொன்மம்

பிருங்கி முனிவர் சிவனை மட்டும் வழிபடும் தீவிரபக்தர். இறைவி இதனால் தவம் செய்து அர்த்தநாரீ வடிவம் பெற்ற போதும் பிருங்க்கி முனிவர் இறைவியையும் சேர்த்து வழிபட விரும்பாது, வண்டு வடிவத்திலே இறைவன் பகுதியைத் துளைத்துத் தனிப்படுத்தி வழிபட்டாராம். இதனால் கோபமடைந்த இறைவி அவரை வலுவிழந்து போகும்படி சாபமிட்டனர். சாபத்தினால் வலுவிழந்து கொண்டு வந்த போதும் பிருங்கி முனிவர் தன்னிலையில் இருந்து மாறவில்லை. நடக்க முடியாத கட்டத்தினை அடைந்தார். சிவன் தன் பக்தனின் நிலை கண்டு இரங்கி அவருக்கு மூன்றாவது காலை அருளினார். இதனால் பிருங்கி முனிவர் மூன்று கால், மூன்று கையுடன் அமைக்கப்படுவதுண்டு.
# பிருங்கி முனிவர்

## கோயில்கள்

### பிருங்கி மலை

சிவபெருமான் பிருங்கி முனிவரை பூலோகத்தில் தவமிருக்கும் படி கூறினார். அதன் படி பிருங்கி முனிவர் தவமிருந்த மலையானது பிருங்கி மலையென்று அழைக்கப்படுகிறது. தற்காலத்தில் பரங்கிமலை என்றழைக்கப்படும் இம்மலையானது இன்றைய சென்னையின் ஒரு பகுதியாக அமைந்துள்ளது. இத்தலத்தில் சிவபெருமான் நந்தி வடிவில் காட்சி தருகிறார். பரங்கிமலை இரயிலடியில் நந்தீசுவரர் கோயில் அமைக்கப்படுகிறது.
# பிருங்கி முனிவர்

## கோயில்கள்

### திருச்செங்கோடு

திருச்செங்கோடு அர்த்தநாரீசுவரர் கோயிலில் பிருங்கி முனிவருக்கென சிறப்பு வழிபாடு உள்ளது. அர்த்தநாரீசுவரர் தொன்மத்துடன் பிருங்கி முனிவருக்கு தொடர்பு உள்ளாதால், இச்சிவாலயத்தில் பிருங்கி முனிவரின் உற்சவர் சிலை வழிபாடு செய்யப்படுகிறது.
# பிருங்கி முனிவர்

## இவற்றையும் காண்க

- இருக்கு வேத கால முனிவர்கள்
# சம்மாந்துறை தேர்தல் தொகுதி

**சம்மாந்துறை தேர்தல் தொகுதி** (*Sammanthurai electorate*) அல்லது **நிந்தவூர் தேர்தல் தொகுதி** (*Nintavur Electorate*) என்பது மார்ச் 1960 முதல் பெப்ரவரி 1989 வரை இலங்கையில் நடைமுறையில் இருந்த ஒரு-அங்கத்தவர் தேர்தல் தொகுதியாகும். ஆரம்பத்தில் நிந்தவூர் தொகுதி என அழைக்கப்பட்டு வந்த இத்தேர்தல் தொகுதி சூலை 1977 முதல் **சம்மாந்துறைத் தேர்தல் தொகுதி** எனப் பெயர் மாற்றப்பட்டது. இத்தேர்தல் தொகுதி இலங்கையின் கிழக்கு மாகாணத்தில், அம்பாறை மாவட்டத்தில் நிந்தவூர், சம்மாந்துறை ஆகிய நகர்களையும் அதைச் சுற்றியுள்ள ஊர்களையும் உள்ளடக்கியதாகும்.  
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. இதற்கமைய, 1989 தேர்தலில் சம்மாந்துறை தேர்தல் தொகுதி அம்பாறை தேர்தல் மாவட்டத்தில் உள்ளடக்கப்பட்டது.
# சம்மாந்துறை தேர்தல் தொகுதி

## நாடாளுமன்ற உறுப்பினர்கள்

| தேர்தல் | உறுப்பினர் | கட்சி | காலம் |
| --- | --- | --- | --- |
| மார்ச் 1960 | எம். ஐ. எம். அப்துல் மஜீத் | 1960-1965 |  |
| சூலை 1960 |  |  |  |
| 1965 | எம். எம். முஸ்தபா | ஐக்கிய தேசியக் கட்சி | 1965-1977 |
| 1970 |  |  |  |
| 1977 | எம். ஏ. அப்துல் மஜீத் | 1977-1989 | } |
# சம்மாந்துறை தேர்தல் தொகுதி

## தேர்தல்கள்

### 1960 (மார்ச்) நாடாளுமன்றத் தேர்தல்கள்

19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள்:  
| align=எம். ஐ. எம். அப்துல் மஜீத் | align=வானொலிப் பெட்டி | 10,017 | 54.81% |
| --- | --- | --- | --- |
| align=எம். எம். முஸ்தபா | align=குடை | 5,390 | 29.49% |
| align=காஜி எம். மிர்சா | align=சேவல் | 2,655 | 14.53% |
| align=எம். செரிப். காதர் | align=சூரியன் | 215 | 1.18% |
| **செல்லுபடியான வாக்குகள்** | **18,277** | **100.00%** |  |
| நிராகரிக்கப்பட்டவை | 118 |  |  |
| மொத்த வாக்குகள் | 18,395 |  |  |
| பதிவு செய்யப்பட்ட வாக்காளர்கள் | 21,087 |  |  |
| வாக்குவீதம் | 87.23% | } |  |
# சம்மாந்துறை தேர்தல் தொகுதி

## தேர்தல்கள்

### 1960 (சூலை) நாடாளுமன்றத் தேர்தல்கள்

20 சூலை 1960 இல் நடைபெற்ற 5வது நாடாளுமன்றத் தேர்தல் முடிவுகள்:  
| align=எம். ஐ. எம். அப்துல் மஜீத் | align=சேவல் | 12,115 | 73.63% |
| --- | --- | --- | --- |
| align=எம். ஏ. எம். ஜலால்தீன் | align=வானொலிப் பெட்டி | 4,339 | 26.37% |
| **செல்லுபடியான வாக்குகள்** | **16,454** | **100.00%** |  |
| நிராகரிக்கப்பட்டவை | 94 |  |  |
| மொத்த வாக்குகள் | 16,548 |  |  |
| பதிவு செய்யப்பட்ட வாக்காளர்கள் | 21,087 |  |  |
| வாக்குவீதம் | 78.47% | } |  |
# சம்மாந்துறை தேர்தல் தொகுதி

## தேர்தல்கள்

### 1965 நாடாளுமன்றத் தேர்தல்கள்

22 மார்ச் 1965 இல் நடைபெற்ற 6வது நாடாளுமன்றத் தேர்தல் முடிவுகள்:  
| align=எம். எம். முஸ்தபா | align=ஐக்கிய தேசியக் கட்சி | align=யானை | 13,789 | 59.46% |
| --- | --- | --- | --- | --- |
| align=எம். ஐ. எம். அப்துல் மஜீத் | align=சேவல் | 9,400 | 40.54% |  |
| **செல்லுபடியான வாக்குகள்** | **23,189** | **100.00%** |  |  |
| நிராகரிக்கப்பட்டவை | 210 |  |  |  |
| மொத்த வாக்குகள் | 23,399 |  |  |  |
| பதிவு செய்யப்பட்ட வாக்காளர்கள் | 26,497 |  |  |  |
| வாக்குவீதம் | 88.31% | } |  |  |
# சம்மாந்துறை தேர்தல் தொகுதி

## தேர்தல்கள்

### 1970 நாடாளுமன்றத் தேர்தல்கள்

27 மே 1970 இல் நடைபெற்ற 7வது நாடாளுமன்றத் தேர்தல் முடிவுகள்:  
| align=எம். எம். முஸ்தபா | align=ஐக்கிய தேசியக் கட்சி | align=யானை | 13,481 | 49.12% |
| --- | --- | --- | --- | --- |
| align=எம். ஐ. எம். அப்துல் மஜீத் | align=வானொலி | 13,406 | 48.85% |  |
| align=ஐ. எச். முகம்மது காசிம் | align=இலங்கை சுதந்திரக் கட்சி | align=கை | 556 | 2.03% |
| **செல்லுபடியான வாக்குகள்** | **27,443** | **100.00%** |  |  |
| நிராகரிக்கப்பட்டவை | 84 |  |  |  |
| மொத்த வாக்குகள் | 27,527 |  |  |  |
| பதிவு செய்யப்பட்ட வாக்காளர்கள் | 29,718 |  |  |  |
| வாக்குவீதம் | 92.63% | } |  |  |
# சம்மாந்துறை தேர்தல் தொகுதி

## தேர்தல்கள்

### 1977 நாடாளுமன்றத் தேர்தல்கள்

21 சூலை 1977 இல் நடைபெற்ற 8வது நாடாளுமன்றத் தேர்தல் முடிவுகள்:  
| align=எம். ஏ. அப்துல் மஜீத் | align=யானை | 13,642 | 54.87% |  |
| --- | --- | --- | --- | --- |
| align=எச். எல். எம். ஹாசீம் | align=தமிழர் விடுதலைக் கூட்டணி | align=சூரியன் | 8,615 | 34.65% |
| align=அப்துல் ஜபார் | align=கை | 2,605 | 10.48% |  |
| **செல்லுபடியான வாக்குகள்** | **24,862** | **100.00%** |  |  |
| நிராகரிக்கப்பட்டவை | 82 |  |  |  |
| மொத்த வாக்குகள் | 24,944 |  |  |  |
| பதிவு செய்யப்பட்ட வாக்காளர்கள் | 27,308 |  |  |  |
| வாக்குவீதம் | 91.34% | } |  |  |
# சப்த கரை கண்ட சிவ தலங்கள்

**சப்த கரை கண்ட சிவ தலங்கள்** என்பன தமிழ்நாட்டின் திருவண்ணாமலை மாவட்டம் செய்யாற்றின் வடகரையில், காஞ்சி, கடலாடி, மாம்பாக்கம், மகாதேவமங்கலம், எலத்தூர், பூண்டி மற்றும் குருவிமலை ஆகிய இடங்களில் அமைந்த ஏழு சிவாலயங்களைக் குறிக்கும்.
# சப்த கரை கண்ட சிவ தலங்கள்

## தொன்மக்கதை

அன்னை காமாட்சி சிவனின் உடலில் இடப்பாகத்தைப் பெற வேண்டி காஞ்சியில் இருந்தவாறே தவமியற்றினாள். சிவனை வழிபடுவதற்காக நீர் ஊற்றை உருவாக்குமாறு முருகனிடம் காமாட்சி அம்மன் கேட்டுக்கொண்டாள். காமாட்சியின் கட்டளையை ஏற்று முருகன் தனது ஞானவேலை வீசினான் முருகன் வீசிய ஞானவேல் தென்கயிலாயமான பர்வதமலையின் ஏழு குன்றுகளைத் துளைத்துச் சென்றது. முடிவில் செங்கம் குன்றின் மீது குத்திட்டு நின்றது. வேல் துளைத்த இடத்திலிருந்து நீர் பெருகி ஆறாக ஓடியது. இது சேயாறு என்று பெயர் பெற்றது. தற்போது இந்த ஆறு செய்யாறு என்று அழைக்கப்படுகிறது.
# குறளும் ஆன்மீகமும் (நூல்)

**குறளும் ஆன்மீகமும்** என்னும் நூலில் கிறித்தவ சமயக் கருத்துகள் விவிலிய வரலாறுகள் அடிப்படையிலும் திருக்குறளைத் தொடர்பு படுத்தியும் எடுத்து உரைக்கப்படுகின்றன.  
இந்நூலைப் புலவர் செ. வில்லியம் டெல் என்பவர் எழுதியுள்ளார். இது திருவள்ளூரில் அமைந்துள்ள R. கீதா புத்தகாலயத்தால் 2002ஆம் ஆண்டு வெளியிடப்பட்டது.
# குறளும் ஆன்மீகமும் (நூல்)

## நூலின் அமைப்பு

கிறித்தவக் கருத்துகள் அடங்கிய இந்நூல் 22 ஆன்மீக உரைகளாக அமைக்கப்பட்டுள்ளது.
# ஜம்பகி

**ஜம்பகி** என்னும் ஊர் கர்நாடக மாநிலத்தில் பீஜாப்பூர் மாவட்டத்தில் இண்டி வட்டத்தில் அமைந்துள்ளது.
# ஜம்பகி

## சமயம்

இங்கு இந்து மற்றும் இசுலாமிய சமய மக்கள் வாழ்கின்றனர்.
# ஜம்பகி

## மொழிகள்

இவ்வூரில் கன்னடம், மராத்தி, இந்தி, ஆங்கிலம் ஆகிய மொழிகளை மக்கள் பேசுகின்றனர்.
# ஜம்பகி

## ஆலயங்கள்

- மகாலட்சுமி கோயில், துர்காதேவி கோயில், மல்லிகார்ஜுனர் கோயில், பசவேசுவரர் கோயில், வெங்கடேசுவரர் கோயில், பாண்டுரங்கர் கோயில், தர்கா ஆகியன இங்குள்ளன.
# ஜம்பகி

## விவசாயம்

சோளம், கோதுமை, மக்காச்சோளம், கடலை ஆகியன விளைகின்றன. சூரியகாந்தி, திராட்சை, அவரைக்காய் உள்ளிட்டவையும் விளைச்சல் பெறுகின்றன.
# அல்லூர்

:: அல்லூர் ஊராட்சி, தமிழகத்தின் தஞ்சை மாவட்டத்தில் உள்ளது,  
அல்லூர் என்பது ஆந்திரப் பிரதேசத்தின் நெல்லூர் மாவட்டத்தில் அமைந்துள்ள ஒரு ஊர் ஆகும். இந்த ஊரையும் அருகில் உள்ள ஊரையும் இணைத்து அல்லூர் மண்டலம் உருவாக்கப்பட்டது. அல்லூர் மண்டலம் நெல்லூர் மாவட்டத்தின் 46 மண்டலங்களில் ஒன்று. இங்கு உழவுத் தொழிலும், உப்புத் தொழிலும் முதன்மையானவை.
# மனூர்

மனூர் என்னும் ஊர் கர்நாடகம் மாநிலத்தின் பீஜப்பூர் மாவட்டத்தில் இண்டி வட்டத்திற்கு உட்பட்டது. இங்கு இந்து, முசுலீம் மக்கள் வாழ்கின்றனர். உருது, இந்தி, கன்னடம், மராத்தி, ஆங்கிலம் ஆகிய மொழிகளைப் பேசுகின்றனர்.
# மனூர்

## விவசாயம்

சோளம், மக்காச்சோளம், கடலை, அவரைக்காய், திராட்சை ஆகியன அதிகளவில் விளைகின்றன..
# கே. ரேகா

**கே. ரேகா** என்பவர் மலையாள சிறுகதை எழுத்தாளர் ஆவார். இவர் கேரள அரசின் சாகித்திய (இலக்கிய) விருதினைப் பெற்றுள்ளார்..
# கே. ரேகா

## ஆக்கங்கள்

- ஆருடெயோ ஒரு சாகாவ் (யாருடனோ ஒரு சகா)
- ப்ரகாஸ் ராஜும் ஞானும் (பிரகாசு ராஜும் நானும்)
- மாலினி தியற்றேழ்ஸ் (மாலினி தியேட்டர்ஸ்)
- ‘ரேகயுடெ கதகள் (ரேகாவின் கதைகள்)
# கே. ரேகா

## விருதுகள்

- கேரள இலக்கிய அக்காதமி கீதா ஹிரண்யன் விருது (2007) - ஆருடெயோ ஒரு சகாவ்
# ஜைமினி

**ஜைமினி** (*Jaimini*) என்பவர் பண்டைய இந்தியாவின் முனிவர்களுள் ஒருவர். இவர் இந்திய மெய்யியலாளர்களுள் ஒருவராக அறியப்படுகிறார். இவர் வியாசரின் மாணவர் ஆவார்.  
மீமாம்சகக் கோட்பாடுகளுக்கு அடிப்படையாக இருப்பது ஜைமினி எழுதிய மீமாம்சக சூத்திரம். இவரது காலம் கிமு 200 க்கும் கிபி 200 இற்கும் இடையே இருக்கலாம். இவர் எழுதிய மீமாம்சக சூத்திரம் 2500 பாடல்களைக் கொண்டது. மீமாம்சையின் முக்கிய கொள்கை சடங்குகளைப் பற்றியதுதான். பல பிராம்மணங்களில் இவை பற்றி கூறப்பட்டுள்ளது. சாமவேதப்பாடல் ஒன்றிற்கும் அதனுடைய பிராம்மணம் ஒன்றிற்கும் ஜைமினியே ஆசிரியர் என்று தெரிகிறது.  
ஜைமினியின் மீமாம்சகத்திற்கு உரை எழுதியவர் சபரர் என்பவர். இதற்கு சபர பாஷ்யம் என்பர். சபரரின் காலம் கி. பி. 400க்கு முன் இருக்காது என வரலாற்று அறிஞர் ஜா கூறுகிறார்.
# ஜைமினி

## ஆதார நூல்

- இந்தியத் தத்துவ இயல்: ஓர் எளிய அறிமுகம், நூலாசிரியர், தேவிபிரசாத் சட்டோபாதயாயா, அலைகள் வெளீட்டகம்.
# கெய்ரோ கோபுரம்

**கெய்ரோ கோபுரம்** (*Cairo Tower*, , ***போர்கு அல்-கஹிரா***) எகிப்துத் தலைநகர் கெய்ரோவில் அமைந்துள்ள தனித்து நிற்கும் ஓர் காங்கிறீற்று கோபுரம் ஆகும். உயரமுள்ள இதுவே எகிப்திலும் வடக்கு ஆப்பிரிக்காவிலும் 50 ஆண்டுகளாக மிக உயர்ந்த கோபுரமாக உள்ளது. 1971 வரை இது ஆபிரிக்காவிலேயே மிக உயரமான கோபுரமாக விளங்கியது; அந்த ஆண்டில் தென்னாப்பிரிக்காவில் நிறுவப்பட்ட இல்புரோ கோபுரம் இதன் உயரத்தை விஞ்சியது.  
கெய்ரோ நகரின் மிகவும் அறியப்பட்ட நவீனக் கட்டிட நினைவுச்சின்னமாக விளங்கும் கெய்ரோ கோபுரம் நகரின் மையப்பகுதிக்கு அருகில் நைல் ஆற்றின் கெசீரா தீவில் அமைந்துள்ளது.
# அல்-அசார் பல்கலைக்கழகம்

**அல்-அசார் பல்கலைக்கழகம் ** (*Al-Azhar University*, " (மதிப்புமிக்க) அசார் பல்கலைக்கழகம்") எகிப்தின் கெய்ரோவில் அமைந்துள்ள ஓர் பல்கலைக்கழகம் ஆகும். கி.பி 970 அல்லது 972 இல் பாத்திம கலீபகத்தாரால் இசுலாமிய கல்வியமைப்பாக (மதரசா) நிறுவப்பட்டது. இதன் மாணவர்கள் குரானையும் இசுலாமிய சட்டத்தையும் விரிவாகப் படித்ததுடன் ஏரணம், இலக்கணம், கவிதை ஆகியவற்றுடன் நிலவின் பல்வேறு நிலைகளை கணிக்கும் முறைகளை கற்றுத் தேர்ந்தனர். பலதுறைப் படிப்புகளையும் ஒரே இடத்தில் கற்குமாறு ஏற்படுத்தியதால் உலகின் முதல் பல்கலைக்கழகங்களில் ஒன்றாக இது கருதப்படுகிறது. மேலும் இத்தகைய பழைமையான பல்கலைக்கழகங்களில் இதுவரை இயங்கிவருவதும் இது ஒன்றே ஆகும். தற்போதைய பல்கலைக்கழகத்தில் மதசார்பற்ற பலகல்வித்திட்டங்கள் இங்கு கற்பிக்கப்படுகின்றன. அராபிய இலக்கியத்திற்கும் இசுலாமிய கற்கைகளுக்கும் உலகில் இதுவே முதன்மையான மையமாக விளங்குகிறது.எகிப்தில் பட்டம் வழங்குகின்ற மிகப் பழைமையான பல்கலைக்கழகமாக இது உள்ளது. 1961இல் கூடுதல் மதசார்பற்ற கல்வித்திட்டங்கள் சேர்க்கப்பட்டன.  
இது கெய்ரோவிலுள்ள அல்-அசார் மசூதியுடன் இணைக்கப்பட்டது. இந்தப் பல்கலைக்கழகத்தின் நோக்கமாக இசுலாம் சமயத்தை விரிவாக்குவதும் [இசுலாமியப் பண்பாடு|இசுலாமியப் பண்பாட்டை]] வளரத்தெடுப்பதுமாகும். இந்த நோக்குடன் இங்குள்ள இசுலாமிய அறிஞர்கள், (உலேமாக்கள்) சன்னி இசுலாமிய உலகின் முஸ்லிம் தனிநபர்கள் மற்றும் சமூகத்தினரின் நடத்தைகள் குறித்த சிக்கல்களுக்கு தீர்வு காணும் வகையில் அறிவுரைகள் (பத்வாகள்) வழங்குகின்றனர்.
# வள்ளம்

**வள்ளம்** என்பது நீரில் பயணிக்க, மீன்பிடிக்கப் பயன்படும் ஒரு நீரூர்தி ஆகும். இது பாய்மரப் படகு, கப்பல் போன்றவற்றுடன் ஒப்பிடுகையில் சிறியது. உலகில் பல பாகங்களில் வள்ளம் அல்லது வள்ளத்தை ஒத்த நீரூர்திகள் மிக நீண்ட காலமாகப் பயன்படுத்தப்படுகின்றன. தமிழ் நிலப்பரப்புகளிலும் வள்ளம் பண்டைக் காலத்தில் இருந்து கட்டப்படும், பயன்படுத்தப்படும் ஒரு நீரூர்தி ஆகும்.
# வார்ப்புரு:வள்ளத்தின் பாகங்கள்

*பின்வரும் கலைச்சொற்கள் ஈழத்தில் குருநகர் பகுதியில் பயன்படுத்தப்படுவன. தமிழ்நாட்டில், ஈழத்தின் பிற பகுதிகளில் இவை வேறுபடலாம்.*  
- **அணியம்** - வள்ளத்தின் முன்பக்கம்
- **மோசாவாரி** -
- **ஒட்டம்** - படகின் நீளுக்கும் வங்குகளின் நுணியில் இணைக்கப்பட்டு இருக்கும் பலகை.
- **வங்கு** - U வடிவில் படகின் அடிப்பாகத்தை உருவாக்கப் பயன்படும் திரட்சியான மரத்தில் வடிவமைக்கப்படும் பலகை.
- **கூத்துவாரி** - படகின் நடுவில் குறுக்காக போடப்பட்டு இருக்கும் தடித்த பலகை. இதில் வட்டமாக வெட்டியெடுத்து அதற்குள்ளே பாய் மரக் கம்பை வைக்கலாம்.
- **பூவெச்சம்** - பாய்மரக் கம்பின் அடியை தாங்கும் வண்ணம் வங்கில் ஏற்படுத்தப்பட்டு இருக்கும் குழி.
- **கடையல்** - வள்ளத்தின் பின்பக்கம்
# மானூர், திருநெல்வேலி மாவட்டம்

**மானூர்** (Manur) இது திருநெல்வேலி மாவட்டத்தில் உள்ள மானூர் ஊராட்சி ஒன்றியத்தின் மானூர் ஊராட்சியில் உள்ள சிற்றூர் ஆகும். இது திருநெல்வேலியிலிருந்து 18 கி.மீ. தூரத்திலும் சங்கரன்கோவிலிலிருந்து 41 கி.மீ. தூரத்திலும் அமைந்துள்ளது. இதன் அருகில் சிறு ஆறு பாய்வதால் விவசாயம் எப்போதும் நடக்க ஏதுவாக உள்ளது. மானூர், திருநெல்வேலியிலிருந்து சங்கரன்கோவில் செல்லும் வழியில் அமைந்துள்ளதால் எப்போதும் வாகன நெரிசல் மிகுந்து காணப்படும் இடமாகும். இங்கு பலதரப்பட்ட மக்கள் வசிக்கிறார்கள்.
# மானூர், திருநெல்வேலி மாவட்டம்

## கிராமப்பகுதிகள்

கொண்டாநகரம், பழவூர், சிறுக்கன் குறிச்சி, சுத்தமல்லி, மதவக்குறிச்சி
# யூஜின் வூசுட்டர்

**யூஜீன் வூசுட்டர்** (*Eugen Wüster*, 10 அக்டோபர் 1898 - 29 மார்ச் 1977) என்பவர், ஆசுத்திரியாவைச் சேர்ந்த ஒரு தொழிலதிபரும், கலைச்சொல்லியலாளரும் ஆவார். கலைச்சொல்லியலில் இவரது முன்னோடி ஆய்வுகள், செயற்பாடுகள் என்பவை காரணமாக இவர் கலைச்சொல்லின் தந்தை எனவும் அழைக்கப்படுவது உண்டு.
# யூஜின் வூசுட்டர்

## வரலாறு

யூஜீன் வூசுட்டர், 1898 ஆம் ஆண்டு அக்டோபர் 10 ஆம் தேதி ஆசுத்திரியாவின் உள்ள வீசெல்பர்க் என்னும் இடத்தில் பிறந்தார். 15வது வயதில் செயற்கை மொழியான எசுப்பரான்டோ மீது இவருக்கு ஆர்வம் ஏற்பட்டது. விரைவிலேயே, ஒரு எசுப்பரான்டோ மொழிபெயர்ப்பாளராகவும், இது தொடர்பான பல்வேறு கட்டுரைகளின் ஆசிரியராகவும் முன்னணிக்கு வந்தார். குறிப்பாக இவரது ஆர்வம் எசுப்பரான்டோ மொழியின் கலைச்சொற்கள், சொல்லாக்கம் ஆகிய துறைகளிலேயே இருந்தது. மின் பொறியியலில் கல்வி கற்று ஒரு மின் பொறியியலாளரான இவர், பின்னர் தனது தந்தையின் தொழிற்சாலையைப் பொறுப்பேற்றுக்கொண்டார்.  
1918 - 1920 காலப்பகுதியில், அவருக்கு 22 வயது ஆகுமுன்பே, புகழ் பெற்ற எசுப்பரான்டோ - செருமன் அகரமுதலியை உருவாக்கினார். இது எசுப்பரான்டோவின் தொடக்ககாலச் சொற்றொகுதியினதும், சமென்கோவின் பயன்பாட்டினதும் விரிவானதும், துல்லியமானதுமான ஆக்கமாக இன்றுவரை கருதப்பட்டு வருகிறது. இந்த அகரமுதலியை உருவாக்கியதனால் கிடைத்த அனுபவமே இவரது கலைச்சொல்லியல் ஆய்வுகளுக்கு அடித்தளமாக அமைந்தது. பன்னாட்டுத் தொழில்நுட்பத் தொடர்பாடல் குறித்த இவரது ஆய்வுகளின் பலனாக, 1936 ஆம் ஆண்டில், பன்னாட்டுத் தர அமைப்பின் கீழ், கலைச்சொல் தரப்படுத்தலுக்கான தொழில்நுட்பக் குழு அமைக்கப்பட்டது. பன்னாட்டுக் கலைச்சொல் தரப்படுத்தல் கொள்கைகளை உருவாக்கியதுடன், நவீன தகவல் சமுதாயத்தின் அடிப்படைகளை உருவாக்குவதிலும் வூசுட்டர் குறிப்பிடத்தக்க பங்களிப்புச் செய்துள்ளார்.  
இவர் வியன்னாப் பல்கலைக்கழகத்தில் கற்பித்திருக்கிறார். இப் பல்கலைக்கழகத்தில் உள்ள யூஜீன்-வூசுட்டர் ஆவணக் காப்பகத்துக்கும், ஆசுத்திரிய தேசிய நூலகத்தில் உள்ள எசுப்பரான்டோ அருங்காட்சியகம் மற்றும் திட்டமிட்ட மொழிகள் பிரிவுக்கும் அடிப்படையான நூல்களும் பிற ஆவணங்களும் வூசுட்டரால் வழங்கப்பட்டவை. கலைச்சொல்லியல் ஆய்வுகளில் தலைசிறந்து விளங்குபவர்களுக்கு வழங்குவதற்கென "யூஜீன் வூசுட்டர் பரிசு" என்னும் பரிசு ஒன்றை வியன்னாப் பல்கலைக்கழகமும், வியன்னா நகரும் சேர்ந்து உருவாக்கியுள்ளன.
# யூஜின் வூசுட்டர்

## பணிகள்

1938 ஆம் ஆண்டில் பன்னாட்டு மின்தொழில்நுட்பவியல் சொற்தொகுதியை உருவாக்கி வெளியிடுவதில் வூசுட்டர் முக்கிய பங்காற்றினார். இதன் அண்மைப் பதிப்பை இணையத்தில் பார்க்கமுடியும். உசாத்துணை நூற்பட்டியல் தொடர்பான பிரச்சினைகள், செருமன் மொழியின் ஒலிப்பமைப்புச் சீர்திருத்தம், உலகப் பதின்மமுறை வகைப்பாட்டு முறைமை, தகவலியல் போன்ற விடயங்களிலும் இவருக்கு ஈடுபாடு இருந்தது. வாள்கள் தொடர்பில் இவர் ஒரு வல்லுனர். இயந்திரக் கருவிகளை எடுத்துக்காட்டாகக் கொண்டு ஒரு மாதிரி அகரமுதலி ஒன்றையும் உருவாக்கினார். இதன் தற்போதைய பதிப்பும் இணையத்தில் உள்ளது. 1971 ஆம் ஆண்டில் "இன்ஃபோடேர்ம்" என அழைக்கப்படும் பன்னாட்டுக் கலைச்சொல்லியல் தகவல் மையம் என்னும் நிறுவனத்தை உருவாக்குவதற்கான நடவடிக்கைகளில் ஈடுபட்டார். இவர் பல்வேறு தலைப்புக்களிலான பதிப்பில் வெளிவராத பல நூல்களையும் விட்டுச்சென்றுள்ளார்.
# பாப்பாக்குடி

**பாப்பாக்குடி** (Pappakudi) தமிழ்நாட்டின் திருநெல்வேலி மாவட்டம், சேரன்மாதேவி வட்டம், பாப்பாக்குடி ஊராட்சி ஒன்றியத்தில் உள்ள பாப்பாக்குடியில் அமைந்த சிற்றூர் ஆகும். பாப்பாக்குடி ஊராட்சி ஒன்றியத்தின் வட்டார வளர்ச்சி அலுவலகம் பாப்பாக்குடியில் அமைந்துள்ளது.  
இது திருநெல்வேலியிலிருந்து 24 கி.மீ. தூரத்திலும் தென்காசியிலிருந்து 34 கி.மீ. தூரத்திலும் அமைந்துள்ள ஒரு நகரம் ஆகும். இங்கு பல கல்லூரிகளும், பள்ளிகளும் உள்ளன. புகழ் பெற்ற கோவில் ஒன்றும் இங்கு அமைந்துள்ளது.
பாப்பாக்குடியில் அருள்மிகு தளவை சுடலைமாடசாமி கோவிலும், அருள்மிகு சிவன் கோவிலும் உள்ளது.
# உமிழ்நீர்ச் சுரப்பி

**உமிழ்நீர்ச் சுரப்பிகள்** *(salivary glands)* என்பது பாலூட்டிகளில் அமைந்த, உமிழ்நீரைச் சுரக்கும் புறச்சுரப்பு நாளங்கள் ஆகும். மாந்தனில் மூன்றிணை உமிழ்நீர்ச் சுரப்பிகள் அமைதுள்ளன (கன்ன, கீழ்த்தாடை, கீழ்நாக்குச் சுரப்பிகள்) மேலும், பல சிற்றுமிழ்நீர்ச் சுரப்பிகளும் உள்ளன. உமிழ்நீர்ச் சுரப்புகளைக் கோழைச் சுரப்பிகள், சீரச் சுரப்பிகள், கலப்புச் சுரப்பிகள் எனவும் வகைபடுத்தலாம்.  
சீரச் சுரப்புகளில் உருவாகும் முதன்மை நொதியாக ஆல்பா அமிலேசு எனும் தரசம் அல்லது மாப்பொருளைச் சிதைத்து மால்ட்டோசaகவும் குளூக்கோசாகவும் மாற்றுகிறது; கோழைச் சுரப்பிகள் மியூசின் எனும் முதன்மைப் புரத்த்தைச் சுரக்கிறது. இது உயவுப் பொருளாகப் செயல்படுகிறது உமிழ்நீர்ச் சுரப்பு இணைபரிவு மண்டலத் தூண்டலால் உருவாகிறது; அசெட்டைல்கோலைன் செயல்முனைவான நரம்பியல் செலுத்தியாகும். இது நாளங்களில் உள்ள இணைபரிவு மண்டல ஏற்பிகளுடன் பிணைந்து உமிழ்நீர்ச் சுரப்பைக் கூட்டுகிறது.
# உமிழ்நீர்ச் சுரப்பி

## கட்டமைப்பு

உமிழ்நீர்ச் சுரப்பிகள் கீழே தரப்படுகின்றன:
# உமிழ்நீர்ச் சுரப்பி

## கட்டமைப்பு

### கன்னச் சுரப்பிகள்

மாந்தர்களில் கன்னச் சுரப்பிகள் இரு முதன்மை உமிழ்நீர்ச் சுரப்பிகள் தாடை எலும்புகளைச் சுற்றி போர்த்தியபடி அமைந்துள்ளன. உமிழ்நீர்ச் சுரப்பிகளிலேயே பெரியனவாகிய இவை சுரக்கும் உமிழ்நீர் விழுங்கலுக்கும் mastication பணிக்கும் உதவுகிறது. இவை சுரக்கும் அமிலேசு நொதி மாப்பொருளைச் செரிக்க உதவுகிறது. இது தயாலினைச் சுரக்கும் ஊனீர்வகை சுரப்பாகும். இது கன்னச் சுரப்பிகள் (சுட்டென்சன் குழல்) ஊடாக வாயறைக்குள் செல்கிறது. இந்தச் சுர்ப்பிகள் தாடையெலும்புக்கு பின்னால் அமைந்துள்ளது. கன்ன எலும்பின் முலைவடிவத் துருத்திக்கு முன்னால் உள்ளது. முக நரம்பு நரம்புக் கிளைகளை வெட்டிப் பார்க்க மருத்துவ இயலாக உதவுகிறது. அப்போது அதன் பல்வேறு இதழ்களும் வெளியே தெரியும். இல்லாவிட்டால், மாறாக மருத்துவ்வழி வெட்டலைப் பயன்படுத்தும்போது முகவிளக்க தசைகளின் வலிமையிழப்போ அல்லது செயலிழப்போ ஏற்படும்.
# உமிழ்நீர்ச் சுரப்பி

## உருவாக்கம்

### அகவை முதிர்வில்

அகவை முதிர்வு உமிழ்நீர்ச் சுரப்பிகளில் கட்டமைப்பு மாற்றங்களை உருவாக்குகிறது:
# உமிழ்நீர்ச் சுரப்பி

## இழையவியல்

இச்சுரப்பிகளினுள்ளே பல நுண்ணறைகள் உள்ளன. குருதிக் குழாய்களும், நரம்பிழைகளும் இச்சுரப்பிகளுக்குள் சுரப்பித்திறப்பின் (hilum) வழியாக உட்புகுந்து கிளைகளாக நுண்ணறைகளுக்குள் படிப்படியாகச் செல்கின்றன.
# தமிழர் போர்ப்படை வகைகள்

தமிழர்கள் பண்டைய காலங்களில் பலவகை போர்ப் படைகளைக் கொண்டிருந்தனர். அவற்றுள் 4 வகைகள் முக்கியமானவை ஆகும். மேலும் அவை பல உட்பிரிவுகளையும் கொண்டிருந்தன'.
# தமிழர் போர்ப்படை வகைகள்

## பொதுவான படைப்பிரிவுகள்

- காலாட்படை அல்லது ஆட்படை
:மனிதர்களை மட்டும் கொண்ட படைப்பிரிவு
- குதிரைப்படை அல்லது திரைப்படை
:குதிரைகளையும் அதன் மீதமர்ந்து போரிடும் மனிதர்களையும் கொண்ட படைப்பிரிவு
- யானைப்படை அல்லது கரிப்படை
:யானைகளையும் அதன் மீதமர்ந்து போரிடும் மனிதர்களையும் கொண்ட படைப்பிரிவு
- தேர்ப்படை
:தேர்களின் மீதமர்ந்து போரிடும் மனிதர்களை கொண்ட படைப்பிரிவு
- ஒற்றர் படை
:ஒற்றர்களை மட்டும் கொண்ட இரகசிய படைப்பிரிவு.
இவற்றில் முதல் 4 படைகள் நேரடியாக போரில் பங்கு கொள்ளும். ஒற்றர்படையானது எதிரியின் போர்த்திட்டங்களை அறிய உதவும்.
# தமிழர் போர்ப்படை வகைகள்

## படைகளின் ஆயுதத்தை பொறுத்த வகைப்பாடு

- விற்படை - வில்லினை ஆயுதமாக கொண்டவர்கள்
- வேற்படை - வேலினை ஆயுதமாக கொண்டவர்கள்
- மற்படை - ஆயுதம் இன்றி போராடுவோர்
- வாட்படை - வாளினை ஆயுதமாக கொண்டவர்கள்
# தமிழர் போர்ப்படை வகைகள்

## செயல்பாடினைப் பொறுத்த வகைபாடு

- மூலப்படை அல்லது தொல்படை
:வழிவழியாக நாட்டிற்காக போரிடும் வம்சத்தின் வீரர்கள்
- கூலிப்படை அல்லது விலைப்படை
:போர் சமயத்தில் மட்டும் வந்து உதவும் படையினர். இவர்கள் மற்ற நட்பு அரசருக்காகவும் பொருளைப் பெற்றும் போரிடுபவர்கள்.
- நாட்டுப்படை - நகரிலும் திறந்தவெளியிலும் போரிடுவோர்.
- காட்டுப்படை - காட்டுப்பகுதியில் போரிடுவோர்.
- வேளப்படை - அரசரின் அந்தரங்க மெய்காவல் படை. இவர்கள் அரசருக்காக தங்களின் உயிரையும் தருவதாக உறுதிமொழி எடுத்துக் கொள்பவர்கள்.
- துணைப்படை (reserved battalion)
- பகைப்படை  
- தமிழர் வீரம் - இரா. பி. சேதுபதிப்பிள்ளை - 1947, அச்சிடப்பட்ட புத்தகம் ISBN: 978-81-8379-408-4
# விழிவெளிப்படல மேலுறையழற்சி

**விழிவெளிப்படல மேலுறையழற்சி** (episcleritis) என்பது விழி வெளிப்படல மேலுறையைத் (episclera) தாக்கும் தீங்கற்ற, வரையறுத்த போக்குடைய அழற்சி நோயாகும். விழி வெளிப்படல மேலுறையானது விழிச்சவ்விற்கும் விழிவெண்படலத்தை உருவாக்கும் இணைப்புத் திசுப்படலத்திற்கும் இடையில் ஒரு மெல்லிய திசு படலமாக உள்ளது. விழிவெளிப்படல மேலுறையழற்சியானது திடீரென உருவாகும் மேலோட்டமான கண்வலி, கண் சிவத்தல் ஆகியவற்றை கொண்ட, சாதாரணமாகக் காணப்படும் நோயாகும்.
# இறகுப் பந்தாட்ட உலகக் கூட்டமைப்பு

**இறகுப்பந்தாட்ட உலகக் கூட்டமைப்பு** (*Badminton World Federation*, சுருக்கமாக **BWF**) உடல் திறன் விளையாட்டுகளில் ஒன்றான இறகுப் பந்தாட்டத்திற்கான பன்னாட்டு கட்டுப்பாட்டு அமைப்பாகும். 1934இல் **பன்னாட்டு இறகுப்பந்தாட்டக் கூட்டமைப்பு** என்று ஒன்பது உறுப்பினர் நாடுகளுடன் (கனடா, டென்மார்க், இங்கிலாந்து, பிரான்சு, அயர்லாந்து, இத்தாலி, நெதர்லாந்து, நியூசிலாந்து, இசுக்கொட்லாந்து மற்றும் வேல்ஸ்) நிறுவப்பட்ட இவ்வமைப்பு இன்று உலகளவில் 169 உறுப்பினர் நாடுகளுடன் விரிவடைந்துள்ளது. செப்டம்பர் 24, 2006இல் மத்ரித்தில் கூடிய சிறப்புப் பொதுக்குழு புதிய பெயரான **இறகுப்பந்தாட்ட உலகக் கூட்டமைப்பு** (**BWF**) என்ற பெயரை ஏற்றுக்கொண்டது.  
நிறுவன நாள் முதல் இதன் தலைமையகம் ஐக்கிய இராச்சியத்தின் செல்டென்ஹாமில் அமைந்திருந்தது. ஆனால் அக்டோபர் 1, 2005இலிலிருந்து இது கோலாலம்பூருக்கு மாற்றப்பட்டது. இதன் தற்போதையத் தலைவராக பவுல்-எரிக் ஓயர் லார்சன் பொறுப்பாற்றுகிறார்.
# இறகுப் பந்தாட்ட உலகக் கூட்டமைப்பு

## கண்டவாரி கூட்டமைப்புகள்

இறகுப் பந்தாட்ட உலகக் கூட்டமைப்பு இறகுப் பந்தாட்டத்தை உலகெங்கும் பரப்பவும் வளர்க்கவும் வட்டார கட்டுப்பாட்டு அமைப்புகளின் ஒத்துழைப்புடன் செயல்படுகிறது. இந்த வட்டார அமைப்புகளாவன:
| &nbsp;&nbsp; | ஆசியா | இறகுப்பந்தாட்ட ஆசியக் கூட்டமைப்பு (BAC) | align=41 |
| --- | --- | --- | --- |
| &nbsp;&nbsp; | ஐரோப்பா | இறகுப்பந்தாட்ட ஐரோப்பா (BE) | align=51 |
| &nbsp;&nbsp; | அமெரிக்காக்கள் | இறகுப்பந்தாட்ட பான் அம் (BPA) | align=33 |
| &nbsp;&nbsp; | ஆப்பிரிக்கா | இறகுப்பந்தாட்ட ஆபிரிக்கக் கூட்டமைப்பு (BCA) | align=37 |
| &nbsp;&nbsp; | ஓசியானியா | இறகுப்பந்தாட்ட ஓசியானியா (BO) | align=14 |
| மொத்தம் | align=176 | } |  |
# விழிப்பாவை அழற்சி

விழிப்பாவை அழற்சி (Keratitis) என்பது கண்களின் முன் பக்கம், விழிவெண்படலம் (cornea) அழற்சிக்கு உட்படுவதைக் குறிக்கும். இந்நோய் மிதமான அல்லது கடுமையான வலி, பாதிக்கப்பட்ட பார்வையுடன் தொடர்புள்ளது. இது, ஒவ்வொரு முறை கண் சிமிட்டும் போதும் கண் அரிப்பைத் தோற்றுவிக்கக் கூடும்.
# பூமிகா (2021 திரைப்படம்)

***பூமிகா*** (*Boomika*) என்பது 2021இல் தமிழில் வெளியான அதிரடி கலந்த திரைப்படமாகும். இப்படத்தை இரதீந்திரன் எழுதி இயக்கியிருந்தார். இந்த படத்தில் ஐஸ்வர்யா ராஜேஷ், அவந்திகா வந்தனாபு, வித்யா வெங்கடேஷ் பாவெல் நவகீதன் ஆகியோர் நடித்துள்ளனர். இந்த படம் கார்த்திக் சுப்பராஜின் மெர்க்குரி படக்கதையை ஒத்திருக்கிறது. இது 22 ஆகஸ்ட் 2021 அன்று விஜய் தொலைக்காட்சி வழியாக நேரடியாக வெளியிடப்பட்டது. மறுநாள் (23 ஆகஸ்ட் 2021) நெற்ஃபிளிக்சு மூலம் சர்வதேச அளவில் இணையத்தில் ஒளிபரப்பப்பட்டது. படம் சராசரியான விமர்சனங்களையே பெற்றது. ஆனால் அதன் கணிக்க முடியாத வலுவான திரைக்கதைக்காக படம் பெரிதும் பாராட்டப்பட்டது. ஒளிப்பதிவு விமர்சகர்களால் நேர்மறையாகப் பாராட்டப்பட்டது.
# விளையாட்டுக் கட்டுப்பாட்டு அமைப்பு

ஓர் **விளையாட்டுக் கட்டுப்பாட்டு அமைப்பு** என்பது விளையாட்டைக் கட்டுப்படுத்துகின்ற அல்லது அனுமதிக்கின்ற ஓர் அமைப்பாகும். இவை பல்வேறு வடிவங்களில் பல்வேறு கட்டுப்பாட்டுப் பொறுப்புகளுடன் அமைந்துள்ளன. காட்டாக, இவை தாங்கள் கட்டுப்படுத்தும் உடற்றிறன் விளையாட்டில் விதிகளை மாற்றியமைக்கவும் விதிகளை மீறியதற்கு ஒழுங்கு நடவடிக்கைகள் மேற்கொள்ளவும் அதிகாரம் கொண்டுள்ளன. கட்டுப்பாட்டு அமைப்புகளுக்கு பலதரப்பட்ட பொறுப்புகள் உள்ளன. பன்னாட்டு ஒலிம்பிக் குழு போன்று உலகளவில் பல்வேறு விளையாட்டுக்களைக் கட்டுப்படுத்துவதிலிருந்து இந்தியத் துடுப்பாட்டக் கட்டுப்பாடு வாரியம் போன்று ஒரேஒரு விளையாட்டை தேசிய அளவில் கட்டுப்படுத்துவது வரை பலவாறு உள்ளன. தேசிய அமைப்புகள் பன்னாட்டு அமைப்புகளுடன் இணைந்தோ இணையாமலோ இருக்கலாம். உலகளவில் பன்னாட்டு விளையாட்டுக் கூட்டமைப்புகள் 19வது நூற்றாண்டின் இறுதியில் உருவாகத் தொடங்கின.
# இறகுப்பந்தாட்ட உலகக் கூட்டமைப்பின் உலகப் போட்டிகள்

**இறகுப் பந்தாட்ட உலகக் கூட்டமைப்பின் உலகப் போட்டிகள்** (*BWF World Championships*, முன்னதாக *IBF World Championships*) அல்லது **உலக இறகுப்பந்தாட்ட போட்டிகள்** உலகின் தலைசிறந்த இறகுபந்தாட்ட வீரர்களாக முடிசூட்ட இறகுப் பந்தாட்ட உலகக் கூட்டமைப்பு (**பிடபுள்யூஎஃப்**) நடத்தும் போட்டிப்பந்தயங்கள் ஆகும். இந்தப் போட்டிகள் 1977இல் துவங்கி மூன்று ஆண்டுகளுக்கு ஒருமுறை 1983 வரை நடத்தப்பட்டன. 1985ஆம் ஆண்டுமுதல் 2005 வரை இந்தப் போட்டிகள் ஈராண்டுகளுக்கு ஒருமுறை நடத்தப்பட்டு வந்தன. 2006ஆம் ஆண்டிலிருந்து இது ஆண்டுக்கொருமுறை நடத்தப்பெறும் போட்டிகளாக மாற்றப்பட்டன.  
இருப்பினும், ஒலிம்பிக் விளையாட்டுக்கள் நடைபெறும் ஆண்டுகளில் இந்தப் போட்டிகள் நடைபெறுவதில்லை.
# இறகுப்பந்தாட்ட உலகக் கூட்டமைப்பின் உலகப் போட்டிகள்

## உலகப் போட்டிகள் நடைபெற்ற இடங்கள்

கீழே உள்ள அட்டவணையில் உலகப் போட்டிகள் நடைபெற்ற அனைத்து நகரங்கள் மற்றும் நாடுகளைப்பட்டியளிடுகின்றது:  
| 1977 | **I** | மால்மோ (1) | (1) |  |
| --- | --- | --- | --- | --- |
| 1980 | **II** | ஜகார்த்தா (1) | (1) |  |
| 1983 | **III** | கோபனாவன் (1) | (1) |  |
| 1985 | **IV** | கால்கரி (1) | (1) |  |
| 1987 | **V** | பெய்ஜிங் (1) | (1) |  |
| 1989 | **VI** | ஜகார்த்தா (2) | (2) |  |
| 1991 | **VII** | கோபனாவன் (2) | (2) |  |
| 1993 | **VIII** | பர்மிங்காம் (1) | (1) |  |
| 1995 | **IX** | லோசான் (1) | (1) |  |
| 1997 | **X** | கிளாஸ்கோ (1) | (1) |  |
| 1999 | **XI** | கோபனாவன் (3) | (3) | } |
|valign=top|
| 2001 | **XII** | செவீயா (1) | (1) |
| --- | --- | --- | --- |
| 2003 | **XIII** | பர்மிங்காம் (2) | (2) |
| 2005 | **XIV** | Anaheim (1) | (1) |
| 2006 | **XV** | மத்ரித் (1) | (2) |
| 2007 | **XVI** | கோலாலம்பூர் (1) | (1) |
| 2009 | **XVII** | ஐதராபாத்து (1) | (1) |
| 2010 | **XVIII** | பாரிஸ் (1) | (1) |
| 2011 | **XIX** | இலண்டன் (1) | (3) |
| 2013 | **XX** | குவாங்சோ (1) | (2) |
| 2014 | **XXI** | கோபனாவன் (4) | (4) |
| 2015 | XXII | ஜகார்த்தா (3) | (3) |
| 2017 | XXIII | லோசான் (2) | (2) |
| 2018 | XXIV | நான்ஜிங் (1) | (3) |
| 2019 | XXV | பேசல் (1) | (2) |
| 2021 | XXVI | ஹியூல்வா (1) | (3) |
| 2022 | XXVII | தோக்கியோ (1) |  |
| 2023 | XXVIII | கோபனாவன் (5) | (5) |
| 2025 | XXIX | பாரிஸ் (2) | (2) |
| 2026 | XXX | (2) | } |
|}
# இறகுப்பந்தாட்ட உலகக் கூட்டமைப்பின் உலகப் போட்டிகள்

## பதக்கங்கள்

### ஆண்கள் ஒற்றையர்

| 1 | X | X | X | X | X | X | X | X | X | X | X | X | X | X | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2 | X | X | X | X | X | X | 6 |  |  |  |  |  |  |  |  |
| 3 | X | X | X | 3 |  |  |  |  |  |  |  |  |  |  |  |
| 4 | X | X | 2 |  |  |  |  |  |  |  |  |  |  |  |  |
| 5 | X | 1 | } |  |  |  |  |  |  |  |  |  |  |  |  |
# இறகுப்பந்தாட்ட உலகக் கூட்டமைப்பின் உலகப் போட்டிகள்

## பதக்கங்கள்

### பெண்கள் ஒற்றையர்

| 1 | X | X | X | X | X | X | X | X | X | X | X | X | X | X | X | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2 | X | X | X | 3 |  |  |  |  |  |  |  |  |  |  |  |  |
| 3 | X | X | 2 |  |  |  |  |  |  |  |  |  |  |  |  |  |
| X | X | 2 |  |  |  |  |  |  |  |  |  |  |  |  |  |  |
| X | X | 2 |  |  |  |  |  |  |  |  |  |  |  |  |  |  |
| 6 | X | 1 |  |  |  |  |  |  |  |  |  |  |  |  |  |  |
| X | 1 |  |  |  |  |  |  |  |  |  |  |  |  |  |  |  |
# இறகுப்பந்தாட்ட உலகக் கூட்டமைப்பின் உலகப் போட்டிகள்

## பதக்கங்கள்

### ஆண்கள் இரட்டையர்

| 1 | X | X | X | X | X | X | X | X | X | X | 10 |
| --- | --- | --- | --- | --- | --- | --- | --- | --- | --- | --- | --- |
| 2 | X | X | X | X | X | X | X | X | 8 |  |  |
| 3 | X | X | X | X | 4 |  |  |  |  |  |  |
| 4 | X | X | 2 |  |  |  |  |  |  |  |  |
| 5 | X | 1 |  |  |  |  |  |  |  |  |  |
| X | 1 | } |  |  |  |  |  |  |  |  |  |
# இறகுப்பந்தாட்ட உலகக் கூட்டமைப்பின் உலகப் போட்டிகள்

## பதக்கங்கள்

### பெண்கள் இரட்டையர்

| 1 | X | X | X | X | X | X | X | X | X | X | X | X | X | X | X | X | X | X | X | X | X | 21 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2 | X | X | X | 3 |  |  |  |  |  |  |  |  |  |  |  |  |  |  |  |  |  |  |
| 3 | X | 1 |  |  |  |  |  |  |  |  |  |  |  |  |  |  |  |  |  |  |  |  |
| X | 1 | } |  |  |  |  |  |  |  |  |  |  |  |  |  |  |  |  |  |  |  |  |
# இறகுப்பந்தாட்ட உலகக் கூட்டமைப்பின் உலகப் போட்டிகள்

## பதக்கங்கள்

### கலப்பு இரட்டையர்

| 1 | X | X | X | X | X | X | X | X | X | 9 |
| --- | --- | --- | --- | --- | --- | --- | --- | --- | --- | --- |
| 2 | X | X | X | X | X | 5 |  |  |  |  |
| X | X | X | X | X | 5 |  |  |  |  |  |
| 4 | X | / | X | X | 3.5 |  |  |  |  |  |
| 5 | / | X | 1.5 |  |  |  |  |  |  |  |
| 6 | / | / | 1 |  |  |  |  |  |  |  |
| X | 1 | } |  |  |  |  |  |  |  |  |
# இறகுப்பந்தாட்ட உலகக் கூட்டமைப்பின் உலகப் போட்டிகள்

## போட்டி பிரிவுகள் அடிப்படையில் நாடுகளின் பதக்க பட்டியல்

### ஆண்கள் ஒற்றையர்

- லீ சாங் வேய் ஊக்கமருந்து உட்கொண்ட புகாரில் 2014 ஆம் ஆண்டு போட்டியில் அவர் வென்ற வெள்ளிப்பதக்கம் திரும்பபெறப்பட்டது. எனவே அது பட்டியலில் கணக்கில் எடுத்துக்கொள்ளப்படவில்லை
# இண்டி ரஸ்தே

**இண்டி ரஸ்தே** என்பது கர்நாடகத்தின் பிஜப்பூர் மாவட்டத்தின் இண்டி வட்டத்தில் அமைந்துள்ள ஒரு ஊராகும். ரஸ்தே என்னும் சொல்லுக்கு தெரு என்று பொருள்.
# இண்டி ரஸ்தே

## சமயம்

மகாலட்சுமி, துர்காதேவி, மல்லிகார்ஜுனர் வழிபாடுகள் நடைபெறுகின்றன. மசூதி ஒன்றும் உள்ளது.
மக்கள் இந்து, இசுலாம் சமயங்களைப் பின்பற்றுகின்றனர்.
# ஆலிப்பூர்

**ஆலிப்பூர்** என்பது இந்தியாவின் மேற்கு வங்காளத்தில் தெற்கு 24 பர்கானா மாவட்டத்தின் தலைமையிட நகரம் ஆகும்.  
இதன் அஞ்சல் பின் கோடு 700027. இப்பகுதி ஆடம்பர குடியிருப்புகளையும் மாட மாளிகைகளையும் உள்ளடக்கியது. கல்கத்தாவில் இருந்து தரைவழிப் போக்குவரத்து எளிதில் அமைகிறது.
# ஆலிப்பூர்

## குறிப்பிடத்தக்கவை

- இந்திய தேசிய நூலகம்
- ஆலிப்பூர் வனவிலங்கு சரணாலயம்
- தாஜ் பெங்கால்
# மைனத்தருவி கொலகேஸ்

**மைனத்தருவி கொலகேசு** என்பது 1967 ஆம் ஆண்டில் வெளியான மலையாளத் திரைப்படம். உதயா புரொடக்சன்சின் தயாரிப்பில் எம். குஞ்சாக்கோ இயக்கத்தில் வெளியானது. சத்யன், ஷீலா ஆகியோர் முதன்மை வேடங்களில் நடித்துள்ளனர்.
# மைனத்தருவி கொலகேஸ்

## பாடல்கள்

- இசை - வெ. தட்சிணாமூர்த்தி
| 1 | பள்ளாத்துருத்தியாற்றில் | கே. ஜே. யேசுதாசு |  |
| --- | --- | --- | --- |
| 2 | போய்வராமம்ம | பி சுசீலா |  |
| 3 | அப்பனாணெ அம்மயாணெ | கமுகற புருஷோத்தமன் | } |
# சத்யன் (மலையாள நடிகர்)

**சத்யன்** (*Sathyan*) என்பவர் மலையாளத் திரைப்பட நடிகர் ஆவார்.
# சத்யன் (மலையாள நடிகர்)

## இவர் நடித்த திரைப்படங்கள்

### மலையாளத் திரைப்படங்கள்

- ஸ்டேஷன் மாஸ்டர்
- குடும்பம்
- நாடன் பெண்ணு
- என். ஜி. ஓ
- மைனத்தருவி கொலகேஸ்
- நீலக்குயில்
- நாயரு பிடிச்ச புலிவால்
- பார்ய
- முடியனாய புத்ரன்
- பாலாட்டுகோமன்
- தச்சோளி ஒதேனன்
- புதிய ஆகாசம் புதிய பூமி
- செம்மீன்
- யட்சி
- திரிவேணி
- கார்த்திகா
- ஸ்வமேதம்
- கூட்டுகுடும்பம்
- நிங்ஙளென்னெ கம்யூணிஸ்ற்றாக்கி
- தத்து புத்ரன்
- ஒதேனன்றெ மகன்
- வாழ்மேமாயம்
- காட்டுகுரங்ஙு
- ஓடயில் நின்னு
- லைலா மஜ்னு
- அனுபவங்ஙள் பாளிச்சகள்
- கடல்பாலம்
- ஒரு பெண்ணின்றெ கத
- இங்க்விலாப் சிந்தாபாத்
- கரகாணாகடல்
- தாரா
- சரசய்யா
- ஆசை மகன்
- ஸ்டேஷன் மாஸ்டர் (திரைப்படம்)
- குடும்பம் (1967 திரைப்படம்)
- நாடன் பெண்ணு
- என். ஜி. ஓ (திரைப்படம்)
- மைனத்தருவி கொலகேஸ்
- மிடுமிடுக்கி
- பெங்ஙள்
- தோக்குகள் கத பறயுன்னு
- வழிபிழச்ச சந்ததி
- அச்சனும் மகனும்
- அரநாழிகநேரம்
- செம்மீன் (புதினம்)
- நவீன சரஸ்வதி சபதம்
- செம்மீன்
- வெளுத்த கத்ரீனா
- யட்சி
- அடிமைகள்
- காலம் மாறுன்னு
- சட்டம்பிக்கவல
- மூலதனம்
- கூட்டுகுடும்பம்
- லைலா மஜ்னு
- வீட்டுமிருகம்
- உறங்காத சுந்தரி
- வெள்ளியாழ்ச (திரைப்படம்)
- கிராஸ் பெல்ட்
- திரிவேணி (திரைப்படம்)
# சத்யன் (மலையாள நடிகர்)

## இவர் நடித்த திரைப்படங்கள்

### தமிழ்த் திரைப்படங்கள்

- ஆளுக்கொரு வீடு (1960)
# சத்யன் (மலையாள நடிகர்)

## வெளியிணைப்புகள்

- http://en.msidb.org/displayProfile.php?category=actors&artist=Sathyan&limit=142
# சமயமின்மை

**சமயமின்மை** (*Irreligion*) (*சமயப் பற்றின்மை* அல்லது *சமயப் புறக்கணிப்பு*) என்பது சமய அமைப்புகள் எதையும் பின்பற்றாத, சமயம் பற்றி கவலை கொள்ளாத, சமயப் புறக்கணிப்பு அல்லது சமய அமைப்புகளை எதிர்க்கும் நிலைப்பாடு ஆகும்.
இறைமறுப்பு, சமய அமைப்புகளோடு ஒத்துழையாமை கொள்கை, சமயச்சார்பற்ற மனிதநேயம் ஆகியன சமய நம்பிக்கைப் புறக்கணிப்பு எனும் வகைக்குள் அடங்கும். எதிர்-இறையியல் (antitheism), சமயக் அதிகாரப்படிநிலை எதிர்ப்பு, சமய அமைப்புகள் எதிர்ப்பு ஆகியன சமய எதிர்ப்பு நிலைப்பாடு எனும் வகைக்குள் அடங்கும். சமய கவலை அற்ற நிலையில் (அக்கறையின்மை - முக்கியமின்மைவாதம்) சமயம் பற்றி அலட்டிக் கொள்ளாமை அல்லது சமயத்தில் ஆர்வமின்மை ஆகியன அடங்கும். அறியவியலாமைக் கொள்கை, மூட-இறையியல் வாதம் (Ignosticism), இறையியலற்ற வாதம் (Nontheism), சமய ஐயவாதம், கட்டற்ற சிந்தனைவாதம் ஆகியன சமயத்தில் நம்பிக்கையின்மை எனும் வகைக்குள் அடங்கும். சமயமின்மை சூழலுக்கு ஏற்ப சமய நம்பிக்கைகளின் வடிவங்களையும் கொண்டிருக்கலாம். 18ம் நூற்றாண்டில் ஐரோப்பாவில் நிலவிய இயற்கையினை மட்டுமே இறையாகவும் அதற்கு மீறிய ஒரு சக்தி இல்லை என்றும் கொண்டிருந்த நிலைப்பாடு (Deism) இதற்கு சிறந்த எடுத்துக்காட்டாகும்.  
2012 ஆண்டு மதிப்பீடு உலக மக்கட்தொகையில் 36% சமயமற்றோர் எனவும் 2005 க்கும் 2012 க்கும் இடைப்பட்ட காலத்தில் இது 9 விழுக்காடு அதிகரித்துள்ளது எனவும் கண்டுகொள்ளப்பட்டுள்ளது.
2010 ஆண்டு அறிக்கை சமயமற்றோரில் பலர் சில இறை நம்பிக்கைகளைக் கொண்டுள்ளனர் எனவும், ஆசியாவிலும் பசபிக்கிலும் இருந்து அதிகளவான சமயமற்றோர் காணப்படுவதாகக் குறிப்பிட்டுள்ளது.
மற்றுமொரு மூலத்தின் அடிப்படையில், சமயமற்றோரில் 40–50% ஏதாவது ஒரு கடவுள் அல்லது உயர் சக்தியில் நம்பிக்கை கொண்டுள்ளனர்.
# சமயமின்மை

## மக்கள் தொகையியல்

கீழேயுள்ள அட்டவணை நாடுகளின் சனத்தொகையின் சமயமின்மையினை கூடியதிலிருந்து குறைந்ததற்கு வரிசைப்படுத்திக் காட்டுகின்றது.  
| **நாடு** | '''சமயமின்மை
சனத்தொகை வீதம்''' | **மூலம்** |
| --- | --- | --- |
| **46–85 (சராசரி 65.5)** |  |  |
| **64.3** |  |  |
| **46.1–81 (சராசரி 63.55)** |  |  |
| **59** |  |  |
| **39–65 (சராசரி 52)** |  |  |
| **51.8** |  |  |
| **8–93 (சராசரி 50.5)** |  |  |
| **49** |  |  |
| **40.6** |  |  |
| **33.8** |  |  |
| **23.3** |  |  |
| **23.1** |  |  |
| **20.5** |  |  |
| **19.4** |  |  |
| **15.1** |  |  |
| **13.2** |  |  |
| **7.0** |  |  |
| **6.6** |  |  |
| **5.8** |  |  |
| **4.7** |  |  |
| **4.6** |  |  |
| **4.3** |  |  |
| **4.0** |  |  |
| **2.5** |  |  |
| **2.4** |  |  |
| **1.7** |  |  |
| **1.3** |  |  |
| **1.1** |  |  |
| **1.1** |  |  |
| **0.7** |  |  |
| **0.1** | } |  |
# தஹ்ரீர் சதுக்கம்

**தகுரீர் சதுக்கம்** (ஆங்கிலம்: *Tahrir Square*, **, ),மற்றும் "தியாகியர் சதுக்கம்" என அறியப்படும் இச்சதுக்கம் எகிப்தின் கெய்ரோ நகரத்தின் மையப்பகுதியில் அமைந்துள்ள ஓர் முதன்மை பொதுக்கூட்டத் திடல் (நகரச் சதுக்கம்) ஆகும்.
# தஹ்ரீர் சதுக்கம்

## வரலாறு

இந்தச் சதுக்கம் துவக்கத்தில் 19வது நூற்றாண்டு மன்னர் கேதிவே இசுமாயில் நினைவாக "இசுமாயிலியா சதுக்கம்" (ميدان الأسماعيليّة **) எனப் பெயரிடப்பட்டிருந்தது. இவர்தான் *நைல் ஆற்றுப் பாரிசு* எனும்படி கெய்ரோவின் மையப்பகுதியை வடிவமைத்தார். 1919ஆம் ஆண்டு எகிப்தியப் புரட்சிக்குப் பின்னர் இச்சதுக்கம் பரவலாக தகுரீர் (விடுதலை) சதுக்கம் என அழைக்கப்பட்டது. ஆனால் அரசியல்சட்ட முடியாட்சியிலிருந்து குடியரசாக மாறிய1952ஆம் ஆண்டின் புரட்சிக்குப் பின்னரே அலுவல்முறையாக பெயர் மாற்றம் பெற்றது. 2011 எகிப்தியப் புரட்சியின்போது இச்சதுக்கம் புரட்சியின் குவியப்புள்ளியாக விளங்கியது.
# அம்மன்குறிச்சி

**அம்மன்குறிச்சி** (*Ammankurichy*), இந்தியாவின் தமிழ்நாடு மாநிலம், புதுக்கோட்டை மாவட்டம், பொன்னமராவதி ஊராட்சி ஒன்றியம் மற்றும் பொன்னமராவதி வட்டத்திலுள்ள ஊராட்சி ஆகும். அம்மன்குறிச்சி ஊராட்சியில் சொக்கநாதபட்டி, கருமங்காடு, அம்மன்குறிச்சி, ஆவிங்கன்பட்டி ஆகிய ஊர்கள் அடங்கி உள்ளன.
# அம்மன்குறிச்சி

## மக்கள் தொகை

இந்திய 2011 மக்கள் தொகை கணக்கெடுப்பின்படி 1,695 மக்கள் இங்கு வசிக்கின்றார்கள். இவர்களில் 48% ஆண்கள், 52% பெண்கள் ஆவார்கள்.
# அம்மன்குறிச்சி

## கோவில்கள்

ஊர் பெயருக்கு ஏற்றபடி ஊர் நுழைவாயிலில் ஸ்ரீ முத்துமாரியம்மன் ஆலயம் அமைந்துள்ளது. மேலும் பிள்ளையார் கோவில், ஸ்ரீ மீனாட்சி சுந்தரேஸ்வரர் ஆலயமும் இங்கு அமைந்துள்ளது. இதில் மீனாட்சி சுந்தரேஸ்வரர் ஆலயம் வரலாற்று சிறப்பு மிக்கதாகும்.
# அம்மன்குறிச்சி

## மீனாட்சி சுந்தரேஸ்வரர் ஆலயம்

அம்மன் குறிச்சி மீனாட்சி அம்மன் கோயில் இசை, ஓவியம், சிற்பம், நடனம் ஆகிய கலைகளின் பதிவுக் கூடமாக உள்ளது.  
மதுரையை ஆண்ட நாயக்கர்கள் மதுரை மீனாட்சி அம்மன் கோயிலுக்கு கல்லாலும் கலையாலும் தொண்டாற்றியது போலவேதான் அம்மன் குறிச்சி மீனாட்சி அம்மனுக்கும் தொண்டாற்றியுள்ளனர். இக்கோயிலைச் சுற்றியுள்ள, "மறவா மதுரை', "சொக்கநாத பட்டி' ஆகிய ஊர்கள் மதுரையைத் தொடர்புபடுத்தக் கூடியவையாக இருக்கின்றன.  
சொக்கநாதருக்கும், மீனாட்சி அம்மனுக்கும் தனித்தனி சன்னதிகள். சன்னதிகளை இணைக்கும் வெளிமண்டபத்தில் வணங்கும் கோலத்தில் நாயக்க மன்னர்கள், அரசிகளின் கற்சிலைகள் பல உள்ளன. இச்சிலைகளில் ஒன்று இக்கோயிலைக் கட்டிய பூச்சி நாயக்கர் சிலை. இந்தச் சிலைகளின் கலைநயம், ஆடை அணிகலன்கள் அனைத்தும் காண்போரை கவரக் கூடியன. இதனை தொடர்ந்து ஒரு மண்டபம் உள்ளது. இது கலைக்கூடமாகக் கருதத்தக்கது. இது வெளிவாசலையும் ராஜ கோபுரத்தையும் இணைக்கிறது. நடுவில் நந்தி மண்டபம். சுற்றிலும் ஒற்றைக் கல்தூண்கள். அவற்றில் பிள்ளையார் முதல் பத்ரகாளி வரை பல ஆளுயர சிற்பங்கள்.  
இக்கோயிலின் சுற்றுப் பிரகாரம் தஞ்சை பெரிய கோயில் பாணியை ஒட்டியவை. மண்டபத்துடன் கூடிய சுற்றுப் பிரகாரமாக அது விளங்குகிறது. சுற்றுப் பிரகார உள்பகுதியில் சுப்பிரமணிய சுவாமிக்குத் தனி சன்னதி உண்டு. வெளிப்புறத்தில் உள்ள வெளி மண்டபம் சிங்கங்களைத் தாங்கும் சிறப்புடையது. ஒரு பெரிய கல்வெட்டு இந்த மண்டபத்தில் நாட்டப்பட்டுள்ளது. இக்கல்வெட்டில் கோயில் பணியாளர்களான பண்டாரங்களுக்குத் தரப்பட வேண்டிய தர்மங்களும் கோயில் மேல்தளம் சீர் செய்யப் பெற்ற வரலாறும் குறிக்கப்பெற்றுள்ளது. இக்கல்வெட்டின் தலைப்பில் சூரிய முத்திரை உள்ளது. இக்கல்வெட்டின் காலம், கல்வெட்டை வடித்தோர் பற்றிய குறிப்புகள் அழிந்தும் அழியாமலும் உள்ளன.  
இந்திய தொல்பொருள் துறையின் பராமரிப்பில் உள்ள இந்தக் கோயிலில் தேர்த் திருவிழா போன்ற திருவிழாக்களும், பிரதோஷம், மங்கல நாள் விழாக்களும் நடைபெற்று வருகின்றன.
# விக்கிப்பீடியா:முதற்பக்கக் கட்டுரைகள்/ஆகஸ்ட் 11, 2013

**தென் துருவம்** என்பது, புவியின் தென் அரைக்கோளத்தில் உள்ள, அதன் சுழல் அச்சும், மேற்பரப்பும் சந்திக்கும் புள்ளியைக் குறிக்கும். இது புவியின் தென் அரைக்கோளத்தின் தென் கோடியில் வட துருவத்துக்கு நேர் எதிரே, அண்டார்ட்டிக்காக் கண்டத்தில் அமைந்துள்ளது. இங்கு ஐக்கிய அமெரிக்கா, அமுண்ட்சென்-ஸ்காட் தென் துருவ நிலையம் எனும் நிரந்தரமான நிலையம் ஒன்றை 1956 இல் அமைத்தது. அன்று முதல் இந் நிலையத்தில் பணியாட்கள் நிரந்தரமாக இங்கே பணி புரிகின்றனர். பெருங்கடற்பகுதியாக உள்ள வட துருவத்தைப் போலன்றி தென் துருவம் ஓர் மலைப்பாங்கான கண்டப்பகுதியாகும். மேலும் மிகவும் உயரத்தில் சூறைக்காற்று நிலவும் இடத்தில் அமைந்துள்ளது. மனிதர்கள் வாழும் பகுதிகளிலிருந்து மிகவும் தொலைவில் உள்ளது. அண்மையிலுள்ள கடற்பகுதியிலிருந்து நில ஆய்வாளர்கள் ஆயிரம் மைல்களுக்கும் மேலாக பனிபடர்ந்த நிலப்பகுதியில் மலையேற்றங்கள் நடத்தி பீடபூமியை அடைய வேண்டும். 1820இல், பல புவி ஆய்வாளர்கள் முதன்முதலாக அண்டார்டிக்கா கண்டத்தை கண்டறிந்தனர். இவர்களில் முதலாவதாக உருசியாவைச் சேர்ந்த ஃபாடி பெல்லிங்சாசென்னும் மிக்கைல் லாசரெவ்வும் முன்நடத்திய குழுவினர் இருந்தனர். ஓராண்டு கழித்து அமெரிக்கரான ஜான் டேவிஸ் இக்கண்டத்தில் காலடி பதித்த முதலாமவராக சாதனை படைத்தார். **மேலும்...**
---  
**எலன் கெல்லர்** (1880-1968) புகழ்பெற்ற எழுத்தாளராகவும் பேச்சாளராகவும் விளங்கிய ஓர் அமெரிக்கப் பெண். இவர் இள வயதிலேயே கண் பார்வை, கேட்கும் திறன், பேசும் திறன் ஆகியவற்றை இழந்தவர். 1887 இல் எலனின் பெற்றோர், அலெக்சாண்டர் கிரகாம் பெல்லை சந்தித்தனர். அலெக்சாண்டர், அவர்களை பார்வையற்றோருக்கான பெர்கின்ஸ் பள்ளிக்கு அனுப்பினார். சிறிது சிறிதாக எழுதக் கற்றுக் கொண்ட கெல்லர் கண் பார்வையற்றோருக்கோன பிரெயில் எழுத்து முறையை கற்றுக் கொண்டார். பத்து வயது நிறைவதற்கு முன் ஹெலன் கெல்லர், கண் பார்வை அற்றோருக்கான பிரெயில் முறையில் ஆங்கிலம், பிரெஞ்சு, இடாய்ச்சு, கிரேக்கம், இலத்தீனம் ஆகிய மொழிகளைக் கற்றார். தனது கல்லூரி நாட்களிலேயே 1903 இல் தனது சுயசரிதையை எழுதினார் கெல்லர். கல்லூரி நாட்களில் வெளிப்பட்ட எலனின் எழுத்தார்வம் ஐம்பது ஆண்டுகளுக்கும் மேலாய் அவரைத் தொடர்ந்திருந்தது. 'தி ஸ்டோரி ஆஃப் மை லைப்’ என்ற அவருடைய படைப்பு எலனின் படைப்புகளில் இது இன்றும் தலைசிறந்ததாகப் போற்றப்படுகிறது. தன் வாழ்நாளில் மொத்தம் 12 நூல்களை எழுதியுள்ளார். **மேலும்...**
# பா. நேமிநாதன்

**பாலசுப்ரமணியம் நேமிநாதன்** (*Balasubramaniam Neminathan*, பிறப்பு: 28 மார்ச் 1922) இலங்கைத் தமிழ் அரசியல்வாதியும், வழக்கறிஞரும், முன்னாள் நாடாளுமன்ற உறுப்பினரும் ஆவார்.